Serbia îşi va muta ambasada în Israel la Ierusalim.
Serbia este prima țară care face acest pas. Kosovo a devenit prima ţară majoritar musulmană cu ambasadă în Israel. Deciziile au fost intermediate de Donald Trump.
Povestea ambasadelor mutate de la Tel Aviv la Ierusalim face încă un val. Nu un tsunami, dar un val destul de mare.Serbia e prima țară europeană care își va muta ambasada la Ierusalim. Adu-ți aminte că am fost și noi în prima linie a acestui conflict diplomatic. Era în 2018, când Viorica Dăncilă anunța, pe tărâm american, aceeași mutare."Eu, ca prim ministru al României, şi Guvernul pe care îl conduc, vom muta ambasada României la Ierusalim, capitala Israelului", spunea, în martoe 2019, premierul României de la acea vreme, Viorica Dăncilă.Chestiunea de acum cu Serbia e o lovitură tare dată de Trump înaintea alegerilor prezidențiale.Vrei să ştii ce treabă are Trump cu asta? Anunţul mutării ambasadei a venit după un summit la Casa Albă, la care au participat preşedintele Serbiei şi premierul din Kosovo.Trump a deschis seria mutărilor acum trei ani"Este o măsură amânată prea mult timp, care va avansa procesul de pace şi care va aduce o înţelegere de durată", a afirmat, în decembrie 2017, Donald Trump.Deciziile acestea îi nemulțumesc enorm pe palestinieni, eternii rivali ai Israelului."Palestina a ajuns victima ambițiilor electorale ale lui Trump", zice un lider palestinian.De altfel, conflictul acesta a făcut ca foarte puține țări arabe să recunoască statul evreu. Emiratele Arabe Unite sunt ultimele intrate pe această listă extrem de scurtă.Săptămâna trecută, a avut loc primul zbor direct între Tel Aviv şi Abu Dhabi. Şi această înţelegere a fost posibilă tot cu intervenţia lui Trump, care a punctat la capitolul relaţii externe.Ierusalimul este disputat de zeci de ani. Oraşul e considerat de israelieni capitala nedivizată a ţării lor, în timp ce palestinienii revendică partea de est drept capitală a viitorului lor stat.